CELEX: 62010CN0140
Language: et
Date: 2010-03-17 00:00:00
Title: Kohtuasi C-140/10: Eelotsusetaotlus, mille on esitanud Hof van Cassatie van België (Belgia) 17. märtsil 2010 — Greenstar-Kanzi Europe NV versus Jean Hustin ja Jo Goossens

19.6.2010   
            
            
               ET
            
            
               Euroopa Liidu Teataja
            
            
               C 161/19
            
         
      Eelotsusetaotlus, mille on esitanud Hof van Cassatie van België (Belgia) 17. märtsil 2010 — Greenstar-Kanzi Europe NV versus Jean Hustin ja Jo Goossens
      (Kohtuasi C-140/10)
      (2010/C 161/27)
      Kohtumenetluse keel: hollandi
      
         Eelotsusetaotluse esitanud kohus
      
      Hof van Cassatie van België
      
         Põhikohtuasja pooled
      
      
         Kassatsioonkaebuse esitaja: Greenstar-Kanzi Europe NV
      
         Vastustajad kassatsioonimenetluses: Jean Hustin, Jo Goossens
      
         Eelotsuse küsimused
      
      
                  1.
               
               
                  Kas nõukogu 27. juuli 1994. aasta määruse (EÜ) nr 2100/94 ühenduse sordikaitse kohta (1), mida on muudetud nõukogu 29. aprilli 2004. aasta määrusega (EÜ) nr 873/2004 (2), artiklit 94 koosmõjus määruse nr 2100/94 artikli 11 lõikega 1, artikli 13 lõigetega 1–3, artiklitega 16, 27 ja 104 tuleb tõlgendada nii, et omanik või litsentsiaat võib esitada rikkumise hagi igaühe vastu, kes sooritab toiminguid seoses materjaliga, mille litsentsiaat on talle müünud või loovutanud, kui kinni ei ole peetud piirangutest, mis on kõnealuse materjali müügi osas kehtestatud litsentsiaadi ja kaitse alla võetud sordi omaniku vahel sõlmitud litsentsilepingus?
               
            
                  2.
               
               
                  Kui vastus on jaatav, siis kas selle rikkumise hindamisel on oluline, kas eespool nimetatud tegevuse sooritaja oli asjaomases litsentsilepingus kehtestatud piirangutest teadlik või kas teda koheldakse nii, nagu ta oleks olnud nimetatud piirangutest teadlik?
               
            
         (1)  EÜT L 227, lk 1; ELT eriväljaanne 03/16, lk 390.
      
         (2)  ELT L 162, lk 38; ELT eriväljaanne 03/45, lk 178.